สวัสดีค่ะ อยากปรึกษาเรื่องอกบุ๋มค่ะ ลูกชายอายุ 14 ปี อกบุ๋มมีวิีธีการรักษาอย่างบ้างค่ะ หรือใช้อุปกรณ์ใดช่วยได้บ้างค่ะ
สวัสดีค่ะ อกบุ๋ม เป็นภาวะที่มีความผิดปกติตั้งแต่กำเนิดของกระดูกหน้าอกและซี่โครง ส่งผลให้บริเวณกลางอกยุบลงมากกว่าปกติ ถ้าอาการเป็นไม่มาก จะไม่ได้กระทบต่อการทำงานของระบบอื่นในร่างกาย แต่หากมีภาวะอกบุ๋มอย่างรุนแรงอาจทำให้การทำงานของปอดและหัวใจมีปัญหา เช่น รู้สึกเหนื่อยง่าย หัวใจเต้นผิดจังหวะ ร่วมด้วยได้เป็นภาวะที่ควรได้รับการรักษา หากมีอาการผิดปกติ หรือมีความกังวลกับรูปลักษณ์ โดยการรักษานั้น ควรไปพบแพทย์เพื่อประเมินความรุนแรงของโรค และอาจจะผ่าตัดแก้ไขเพื่อช่วยรักษาอาการที่เกิดขึ้นต่อไปหากมีข้อบ่งชี้ การใช้อุปกรณ์ในการดัดรูปทรงกระดูกจากภายนอกสามารถทำได้ แต่อาจให้ผลได้มากน้อยขึ้นกับลักษณะและความรุนแรงของกระดูกอกที่ผิดปกติด้วย ควรปรึกษากับแพทย์ที่ดูแลโดยตรงอีกครั้ง